text: নজর এখন বাংলায় ? বাঙালিদের আহ্বাণ জানিয়ে ২.৪৫ মিনিটের অডিও বার্তা প্রকাশ করল আইএসআইএস | ISIS uploads 2:45 minute audio clip for Bengalis - Bengali Oneindia
  নজর এখন বাংলায় ? বাঙালিদের আহ্বাণ জানিয়ে ২.৪৫ মিনিটের অডিও বার্তা প্রকাশ করল আইএসআইএস
  | Published: November 18 2015, 11:02 [IST]
  নয়াদিল্লি, ১৮ নভেম্বর : সন্ত্রাসবাদী গোষ্ঠী আইএসআইএস-এর মিডিয়া মঞ্চ আল হায়াতের নজর এবার বাংলার দিকে। সম্প্রতি তারা একটি ২ মিনিট ৪৫ সেকেন্ডের একটি অডিও বার্তা প্রকাশ করল। আর এই অডিও বার্তার জেরে উদ্বেদে ঘুম ছুটেছে গোয়েন্দা আধিকারিকদের।
  বার্তাটি বাংলায় দেওয়া হয়েছে, যার শিরোনাম 'খলিফারাজ আবার ফিরে এসেছে'। এই অডিও বার্তার মাধ্যমে তরুণ সমাজকে আইএসআইএস-এ যোগ দেওয়ার আহ্বাণ জানানো হয়েছে।
  গোয়েন্দা আধিকারিকরা তৎক্ষণাৎই বাংলাদেশে এই বার্তার উৎপত্তি কোথায় তা শনাক্ত করতে পেরেছে। বার্তাটি বাংলাদেশ থেকে আইএসআইএস-এর এক সদস্য প্রকাশ করেছে। গোয়েন্দা আধিকারিকদের একজন এই তথ্য ওয়ানইন্ডিয়া-কে জানিয়েছে।
  আইএসআইএস-এর টার্গেট বাংলায় নিজেদের লোক নিয়োগ করা
  যে অডিও বার্তাটি নিয়ে হইচই পরেছে তা সাকুল্যে ২ মিনিট ৪৫ মিনিটের। এই বার্তায় বাংলা ভাষায় বাংলার তরুণদের আইএসআইএস সংগঠনে যোগ দেওয়ার আহ্বাণ জানানো হয়েছে। এও বলা হয়েছে, খলিফারাজ ফিরে এসেছে, আর এই সংগঠনকে আরও শক্তিশালী করতে তরুণদের এগিয়ে আসতে হবে।
  এক গোয়েন্দা আধিকারিক জানিয়েছেন , "তদন্তে একটি বিষয় স্পষ্ট যে, বার্তাটি বাংলাদেশ থেকেই এসেছে। বাংলাদেশে আইএসআইএস গোষ্ঠীর এক সদস্যই এই বার্তাটি পোস্ট করেছেন। যদিও সংগঠনটির কাছে এই অডিও বার্তাটির নির্ধারিত শ্রোতা কারা তা এখনও স্পষ্ট নয়। এই বার্তাটি শুধু মাত্রে বাংলাদেশের মানুষ না পশ্চিমবঙ্গের মানুষ, নাকি গোটা বিশ্বের সমস্ত বাঙালিদের উদ্দেশে বলা হয়েছে তা এখনও স্পষ্ট নয়।"
  ওই গোয়েন্দা আধিকারিক এও জানিয়েছেন, "যদিও আমরা এই বিষয়টি এখন কড়া নজরদারির মধ্যে রেখেছি, কারণ একটি বিষয় নিশ্চিত যে আইএসআইএস পরিকল্পনা পৃষ্ঠপোষকতার অপারেশন এখন বাংলাদেশ থেকে চালাচ্ছে।"
  বাংলাদেশের সন্ত্রাসবাদ
  সম্প্রতি আনসারুল্লাহ বাংলা টিম (এবিটি) নামের একটি দল বাংলাদেশের ব্লগারদের খুন করার দায় স্বীকার করেছে। এই সংগঠন আল-কায়েদার জোটসঙ্গী।
  যদিও এবিটি ও আইএসআইএস একসঙ্গে কাজ করে না। তবুও তাদের কাজের ধরণ এবং লক্ষ্য একই, স্বাধীন ইসলাম রাষ্ট্র গড়ে তোলা। তবে আইএসআইএস এখনও পর্যন্ত বাংলাদেশে বড়সড় হামলার ক্ষেত্রে সেভাবে সাফল্য পায়ি।
  যদিও গোয়েন্দাদের কথায় আইএসআইএস-এর মতো সংগঠন আগেও বহু চেষ্টা চালিয়েছে বাংলাদেশে তাদের ভিত শক্ত করার। যদিও বারবার তাদের পরিকল্পনা বিফলে গিয়েছে।
  Read in English: ISIS uploads audio clip for Bengalis
  isis bengali terrorism terror attack terrorists bangladesh আইএসআইএস বাঙালি সন্ত্রাসবাদ জঙ্গি হানা সন্ত্রাসবাদী বাংলাদেশ